Folketing
2001-05-28

Vi har jo Det Arktiske Råd, som efter de aftaler, der er lavet og nu med Finland som formandsnation vil komme med et samlet indlæg på Rio + 10 til næste år i Sydafrika. Det er en forudsætning i hvert fald for mig og også for Grønland, for de grønlandske myndigheder, for det grønlandske hjemmestyre, at vi er aktivt med i hele den proces, der foregår her. Grønland var meget aktiv under Riomødet for snart 10 år siden - også i forberedelserne - og Grønland stod vel på en eller anden måde i spidsen for de otte arktiske nationer. Den mulighed har Grønland stadig, men jeg mener ikke helt, at Grønland gør det. Jeg sagde også, da jeg kom tilbage fra New York, at jeg ikke mener, at Grønland påtager sig den forpligtelse, som Grønland egentlig har i den forbindelse. Men det kommer forhåbentlig.